L 57/56 Euroopan yhteisöjen virallinen lehti 27.2.2001 KOMISSION PÄÄTÖS, tehty 15 päivänä helmikuuta 2001, moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvol- lisuuden voimaansaattamista koskevan jäsenvaltioiden lainsäädännön lähentämisestä annetun neuvoston direktiivin 72/166/ETY soveltamisesta Kyprokseen (tiedoksiannettu numerolla K(2001) 371) (ETA:n kannalta merkityksellinen teksti) (2001/160/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvolli- suuden voimaansaattamista koskevan jäsenvaltioiden lainsää- dännön lähentämisestä 24 päivänä huhtikuuta 1972 annetun neuvoston direktiivin 72/166/ETY (f), sellaisena kuin se on viimeksi muutettuna direktiivillä 90/232/ETY (?), ja erityisesti sen 2 artiklan 2 kohdan ja 7 artiklan 3 kohdan, sekä katsoo seuraavaa: (1) — Direktiivin 72/166/ETY 1 artiklan 3 kohdassa määritel- tyjen jäsenvaltioiden sekä Norjan, Sveitsin, Unkarin, TSekin, Slovakian, Islannin, Slovenian ja Kroatian kansal- listen vakuutuksenantajien toimistojen ('toimistot) välisiä nykyisiä suhteita, joiden avulla voidaan yhteisesti lakkauttaa sellaisten ajoneuvojen vakuutusten tarkas- tukset, joiden pysyvä kotipaikka on kyseisten maiden alueella, sääntelevät 2 päivänä syyskuuta 1951 kansal- listen vakuutuksenantajien toimistojen kesken tehtyä vihreän kortin järjestelmää koskevaa yleissopimusta täydentävät sopimukset (lisäsopimukset). (2) — Komissio on sen jälkeen tehnyt päätöksiä, jotka koskevat direktiivin 72/166/ETY soveltamista ja joissa vaaditaan, että kukin jäsenvaltio lakkaa tarkastamasta sellaisten ajoneuvojen liikennevakuutuksia, joiden pysyvä koti- paikka on toisen jäsenvaltion Euroopassa olevalla alueella tai lisäsopimusten kohteena olevien kolmansien maiden alueella. (3) — Toimistot ovat tarkistaneet ja yhdenmukaistaneet lisäso- pimusten tekstit ja korvanneet ne 15 päivänä maalis- kuuta 1991 direktiivin 72/166/ETY 2 artiklan 2 kohdassa säädettyjen periaatteiden mukaisesti tehdyllä yhdellä sopimuksella ("monenvälinen takuusopimus). (4) — Komissio on tehnyt päätöksen 91/323/ETY (*), jolla kumotaan lisäsopimuksia koskevat päätökset, joissa jäsenvaltioita vaaditaan olemaan tarkastamatta sellaisten ajoneuvojen liikennevakuutuksia, joiden pysyvä koti- paikka on toisen jäsenvaltion Euroopassa olevalla alueella tai mainittujen kolmansien maiden alueella, ja joka korvaa lisäsopimukset monenvälisellä takuusopi- muksella 1 päivästä kesäkuuta 1991 alkaen. (5) — Kypros on allekirjoittanut monenvälisen takuusopi- muksen 9 päivänä syyskuuta 1999, ON TEHNYT TÄMÄN PÄÄTÖKSEN: 1 artikla Jäsenvaltioiden on oltava tarkastamatta 1 päivästä tammikuuta 2001 sellaisten ajoneuvojen liikennevakuutuksia, joiden pysyvä kotipaikka on Kyproksen alueella ja joita koskee kansallisten vakuutuksenantajien toimistojen 15 päivänä maaliskuuta 1991 tekemä monenvälinen takuusopimus. 2 artikla Jäsenvaltioiden on ilmoitettava viipymättä komissiolle tämän päätöksen soveltamiseksi toteuttamansa toimenpiteet. 3 artikla Tämä päätös on osoitettu jäsenvaltioille. Tehty Brysselissä 15 päivänä helmikuuta 2001. Komission puolesta Frederik BOLKESTEIN Komission jäsen () EYVL L 103, 2.5.1972, s. 1. (2) EYVL L 129, 19.5.1990, s. 35. ()) EYVL L 177, 5.7.1991, s. 25.